./data/phi0474/phi011/phi0474.phi011.perseus-lat2.xml
M. Tullius Cicero
'Tvm ei						xviri,' inquit, 'eodem ivre sint qvo qvi optima					lege ' si hoc fieri potest ut in hac civitate quae longe iure					libertatis ceteris civitatibus antecellit quisquam nullis comitiis imperium aut					potestatem adsequi possit, quid attinet tertio capite legem curiatam ferre					iubere, cum quarto permittas ut sine lege curiata idem iuris habeant quod					haberent, si optima lege a populo essent creati? reges constituuntur,					non xviri, Quirites, itaque ab his initiis fundamentisque nascuntur,					ut non modo cum magistratum gerere coeperint, sed etiam cum					constituentur, omne vestrum ius, potestas libertasque tollatur